
Comisia pentru  industrii                                            Comisia pentru transporturi                                  și servicii                                                         


                 şi infrastructură                                                     

Nr.4c-3/70/2019                                                                                  Nr.4c-4/24/2019
                                                                                            Bucureşti, 10 decembrie 2019
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra  propunerii legislative pentru completarea art.28 din Ordonanţa de urgenţă a Guvernului nr.109/2005 privind transporturile rutiere, trimis Comisiei pentru industrii și servicii  și Comisiei pentru transporturi şi infrastructură pentru examinare pe fond, cu adresa Plx. 88/2019 din 4 martie 2019.
În raport de obiectul şi conţinutul său, propunerea legislativă face parte din categoria legilor ordinare.


               PREŞEDINTE,                                                            PREŞEDINTE,                                          
                Iulian Iancu                                                                 Marius Bodea 

      Plx. 88/2019                                                                                                              
R  A  P  O  R  T     C  O  M  U  N
asupra propunerii legislative pentru completarea art.28 din Ordonanţa de urgenţă a Guvernului nr.109/2005 privind transporturile rutiere
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii și servicii şi Comisia pentru transporturi şi infrastructură au fost sesizate în fond, pentru dezbatere şi avizare cu propunerea legislativă  pentru completarea art.28 din Ordonanţa de urgenţă a Guvernului nr.109/2005 privind transporturile rutiere, transmisă cu adresa nr. Pl.x 88/2019 din 4 martie 2019 şi înregistrată la comisii sub nr. 4c-3/70/2019, respectiv  nr.4c-4/24/2019.
Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională este Camera Deputaţilor.
Propunerea legislativă a fost respinsă de către Senat în şedinţa din 25 februarie 2019.
La întocmirea prezentului raport, cele două comisii au avut în vedere:
· Avizul negativ al Consiliului Legislativ (nr.1176/12.12.2018);

· Avizul nefavorabil al Consiliului Economic şi Social nr. 5980/27.11.2018; 

· Avizul negativ al Comisiei pentru buget, finanțe și bănci (nr. 4c-2/156/26.03.2019);

· Avizul favorabil al Comisiei juridice, de disciplină și imunități (nr. 4c-13/171/19.03.2019);

· punctul de vedere negativ al Guvernului nr. 28 din 15.01.2019.

Propunerea legislativă are ca obiect de reglementare completarea art.28 din Ordonanţa de urgenţă a Guvernului nr.109/2005, cu două noi alineate, respectiv alin.(3) şi (4), în sensul exceptării de la dobândirea licenţei de transport a vehiculelor care se deplasează fără încărcătură între vânzător şi cumpărător sau între proprietar şi utilizator, situaţii pentru care nu trebuie să prezinte documente justificative, precum şi pentru vehiculele deţinute de persoane fizice şi care sunt utilizate la transportul rutier în interes personal.
În conformitate cu prevederile art.63 din Regulamentul Camerei Deputaţilor, republicat, comisiile au dezbătut propunerea legislativă în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii și servicii în ședința din data de 26 martie 2019  iar membrii Comisiei pentru transporturi şi infrastructură în şedinţa din 10 decembrie 2019.
La lucrările Comisiei pentru industrii și servicii, au fost prezenți 19 deputați din totalul de 20 membri ai comisiei iar la lucrările Comisiei pentru transporturi şi infrastructură au fost prezenţi deputații conform listei de prezență.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Transporturilor. 
În urma finalizării dezbaterilor, membrii celor două comisii au hotărât, cu majoritate de voturi, respingerea actului normativ deoarece ordonanţa de urgenţă a Guvernului nr.109/2005 privind transporturile rutiere a fost abrogată de Ordonanţa Guvernului nr.27/2011 privind transporturile rutiere.  
În raport de obiectul şi conţinutul său, propunerea legislativă face parte din categoria legilor ordinare.
                PREŞEDINTE,                                                         PREŞEDINTE,                                          

              Iulian Iancu                                                                  Marius Bodea 
               SECRETAR,                                                              SECRETAR,

            Dumitru  Gherman                                                      Vasile Achiţei

